《小金山送黎秘书还朝 其一》
明代·黎邦琰

绝壑疑无地，扪萝忽扣关。禅心无寂寞，流水共潺湲。

日气衔山紫，花枝泣露斑。危桥齐木末，时见老僧还。

作者简介：黎邦琰，一作邦炎。字君华，号岱舆。从化人。民表长子。明世宗嘉靖四十年（一五六一）举人，明穆宗隆庆五年（一五七一）进士。官临川知县，历仕江西右参政。明神宗万历十六年（一五八八）致仕归。有《旅中稿》、《南秀堂稿》。清道光《广东通志》卷二八○、清雍正《从化县新志》卷三有传。